f15f2328d70cbb4c78287355a7593e86
Jeg har fået konstateret opstigende grundfugt i mit etplanshus uden kælder. Huset er bygget i år 1959, hvor der ikke var lovkrav om fugtsikring.


Skal jeg oplyse om det i en tilstandsrapport?


Vil jeg kunne retsforfølges ved salg, hvis jeg er vidende om problemet?


Mine vægge er via fugtmålinger blevet konstateret våde uden synlige tegn.


Marianne S.


Hvad har jeg som sælger pligt til at oplyse i forbindelse med ejerskifteforsikring?
bolius.dk
2021.17
Hej Marianne S.  
Når du skal sælge huset, har du pligt til at oplyse om fugtproblemerne.   
Du har som sælger oplysningspligt  og skal sørge for at køber/købers advokat får alle de oplysninger, der kan være relevante for beslutningen om køb af boligen.


I forbindelse med tilstandsrapport skal du sammen med den byggesagkyndige udfylde et sælgeroplysningsskema.   
  


